《白发词》
清代·林云铭

星星白发，劝尔一杯酒。谁不知，壮盛后当衰朽。何劳一茎两茎，插标鬓右。

蜉蝣何夭，冥灵何寿。臭腐神奇，迭为居首。相传交股国，东有不死民。

吾将解吾舣，卜吾里，傲杀人间碌碌，等闲糠秕。任尔白如菅茅，黑如秬秠。

我只不对镜、不临水，本为愁中生，何事苦添愁。夜游秉烛无须问，莫使樽空惜杖头。

作者简介：清福建侯官人，字西仲。顺治十五年进士。官徽州府通判。后回闽家居，三藩乱时，为耿精忠所囚。事平出狱，晚居杭州，卖文为活。有《古文析义》、《楚辞灯》、《庄子因》等，流传乡塾。另有《挹奎楼集》。